Ragtime
Ragtime (Anglicum, pro Anglico ragged time, 'tempus lacerum, tempus inaequale'), vel fortasse iocose tempus ragorum, est genus musicae praesertim clavilicae quod praecipue rhythmis syncopatis designatur. Cantus in ragtime compositus "rag" dicitur, et totius compositionis forma regulis strictis confiniri solet: constat in quattuor partibus aut thematibus, quae A, B, C, et D nominari possunt, quarum parti cuique sedecim mensurae sunt. Cantus ordinem AABACCDD sequitur, partibus C et D in clave subdominantis. Egregii ragtime compositores sunt Scott Joplin (c. 1867–1917), Iosephus Lamb (1887–1960), et Iacobus Scott (1885–1938).